— 344 — 



bund og Blysandsdannelser ere sjældne og at, som omtalt S. 325, 

 en stor Selvsaaning fra Almindingen foregaar ind over Højlyngen. 



Det er Skovrider Hans Rømer, som i Begyndelsen af det 

 19. Aarhundrede (1805 — 09) har Fortjenesten af at have ophjulpet 

 Skoven, der før den Tid var saa elendig, at Staten ikke en Gang 

 kunde faa den solgt (1774). Rømer fik Arealet forøget og tilplantet, 

 samlede de spredte Klatter af Ege- og Birkekrat, Grænserne bleve 

 regulerede og indhegnede med 5000 Favne Stengærde. I 1842 blev 

 Højlyngen delt mellem Staten og Beboerne, og herved forøgedes 

 Almindingens Areal med 2950 Tdr. Land. Rømer var Skovrider 

 fra 1800 — 1836. Et Mindesmærke for ham rejstes 1893 i en gammel 

 Planteskole, som han har anlagt. 



De Partier af Almindingen, som vi besøgte, var navnlig de 

 vestlige, fra Ekkodalen op til Pykkekullekær. 



Ekkodalen (efter Forchhammer skal det egentlig være „Æ 

 Ko-Dal"). Den Klippevæg, som mod Nord begrænser den, er meget 

 stejl og fuld af Hylder med Plantevækst. Hosstaaende Billede 

 (Fig. 24) viser et Parti af den fra Forstexkursionen 1898, hvor 

 man ser E. Rostrup i Færd med at søge efter de sjældne Thallo- 

 fyter, som findes her, og til venstre Exkursionens Leder, C. V. 

 Prytz. Der findes paa disse Klipper en gullighvid Liken, som 

 ikke kendes fra andet Voksested i Danmark, Parmelia lanuginosa, 

 som vi vel fandt, men efter hvis Frugter vi ivrigt søgte lige saa 

 forgæves som hidtil. Desuden vokser her af andre Likener Derma- 

 tocarpon miniatum med var. complicata; en ejendommelig Form af 

 Cladonia decorticata f. protothallina Arn. med store, smalle, stærkt 

 fligede Grundskæl; Opegrapha zonata Koerb., hvis rødgraa Thallus 

 farvede store Pletter af Klippevæggen; den er først funden af Hell- 

 bom et Par Steder paa Bornholm (se S. 15), men ikke her. End- 

 videre fandtes Cystocoleus ebeneus, Cetraria glauca o. fl. 



,, Skyggefulde Klippevægge er udmærkede Voksepladser for 

 Mosser; dels kan en Del af dem kun vokse paa den faststaaende 

 Klippe, dels er Jorden i Revnerne noget fugtig og i det Hele af 

 en for Mosser heldig fysisk og kemisk Beskaffenhed. Endelig vil 

 en saadan Lokalitet i Regelen kunne sikre Planten en rolig og ufor- 

 styrret Udvikling. Af de talrige paa Klipperne i Kodalen fore- 

 kommende Arter kan følgende nævnes, som udelukkende eller 

 fortrinsvis vokser paa en saadan Lokalitet: Frullania fragilifolia. 

 Lejeimia calcarea, L. cavifolia. Porella rwularis. Scapania purpu- 



